ઊંઘ સરખી ન આવવાથી કે વધુ મુસાફરીને લીધે ક્યારેક માથુ દુખવા લાગે છે. માથુ દુખવું એ ગંભીર સમસ્યા નથી પણ મહિલાઓ માટે આધાશીશી (માઈગ્રેન) જીવલેણ બની શકે છે. આધાશીશી એટલે અડધું કે એક બાજુનું માથું દુખવું. માઈગ્રેન રિસર્ચ ફાઉન્ડેશનના જણાવ્યા પ્રમાણે આધાશીશી મહિલાઓને થતી ગંભીર બીમારીઓમાંની એક છે. બાલ્યાવસ્થામાં આધાશીશીનું પ્રમાણ બાળકોમાં વધુ અને બાળકીઓમાં ઓછું હોય છે પણ જેમ વય વધે તેમ તેમ સ્ત્રીઓની સંખ્યા વધવા લાગે અને પુરુષોની ઘટવા લાગે. અમેરિકામાં ૩.૮ કરોડ લોકો આધાશીશી પીડિત છે. જેમાંથી ૨.૮ કરોડ મહિલા છે.